160. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Β2/61/οίκ. 177 της 31 Ιαν./10 Φεβρ. 1984 (ΦΕΚ Β΄ 65) Ρύθμιση του τρόπου απόδοσης από το ΙΚΑ στο δημόσιο και τα Ν.Π.Δ.Δ. των ασφαλιστικών εισφορών, σύμφωνα με τις διατάξεις του άρθρ. 1 του Νόμ. 1405/83 όπου δεν αποδεικνύεται η καταβολή τους. Σελ. 70,850(α) Τεύχος ΣΤ63-Σελ. 100 Έχοντας υπόψη: 1.Τις διατάξεις του άρθρ. 7 του Νόμ. 1405/83 "Επέκταση της διαδοχικής ασφάλισης στους εργαζομένους που μετακινούνται από τον ιδιωτικό τομέα στο δημόσιο, τα νομικά πρόσωπα δικαίου (ν.π.δ.δ.) και τους οργανισμούς Τοπικής Αυτοδιοίκησης (Ο.Τ.Α.)και αντίστροφα και άλλες διατάξεις". 2.Την αριθ. 0548/382/1983 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στους Υφυπουργούς Οικονομικών. 3.Το γεγονός ότι για την απόδοση από το ΙΚΑ στο δημόσιο, στους Δήμους στα ΝΠΔΔ και στους Οργανισμούς των εισφορών που καταβλήθηκαν για την ασφάλιση των υπαλλήλων τους, δεν υπάρχουν σ' ορισμένες περιπτώσεις (απώλεια βιβλιαρίου κ.λ.π.) στοιχεία που ν' αποδεικνύουν τα καταβληθέντα ποσά των ασφαλιστικών εισφορών και ότι ο υπολογισμός των εισφορών είναι πολύ δύσκολος για το χρονικό διάστημα 1937-1954 γιατί λόγω της κατοχικής περιόδου και του μεγάλου πληθωρισμού σημειώθηκαν πολλές μεταβολές στ’ ασφαλιστικά μεγέθη (ασφάλιστρα, αποδοχές) και ότι για ορισμένα χρονικά διαστήματα δεν υπάρχει ενιαίο ποσοστό του κλάδου συντάξεων. 4.Τα υπ' αριθ. Ε24/13/29.12.83 και Ε24/2/17.1.84 έγγραφα του ΙΚΑ, αποφασίζουμε: α)Για το χρονικό διάστημα από 1.1.1937 έως 31.12.1954 είτε προκύπτουν είτε όχι τα ποσά των ασφαλιστικών εισφορών που καταβλήθηκαν στο ΙΚΑ για την ασφάλιση προσώπων τα οποία αναγνωρίζουν το χρόνο αυτό στο δημόσιο τους ΟΤΑ και τα ΝΠΔΔ σύμφωνα με τις διατάξεις των άρθρ. 1, 5 και 6 του Νόμ. 1405/83, στα εκδιδόμενα από το ΙΚΑ πιστοποιητικά θ' αναγράφεται ότι για το ανωτέρω χρονικό διάστημα καταβλήθηκε ασφάλιστρο 6% σε τεκμαρτό ημερομίσθιο 10 δραχμών. β)Για το χρονικό διάστημα από 1.1.1955 και εφεξής εφόσον δεν προκύπτουν τα ποσά των ασφαλιστικών εισφορών που καταβλήθηκαν στο ΙΚΑ για την ασφάλιση των ανωτέρω προσώπων, θ' αναγράφονται τα' ακόλουθα ποσά: Από 1955-1960 τεκμαρτό ημερομίσθιο δραχμ. 10 ασφάλιστρο 6%. Από 1961-1970 τεκμαρτό ημερομίσθιο δραχμ. 20 ασφάλιστρο 8%. Από 1971-1975 τεκμαρτό ημερομίσθιο δραχμ. 40 ασφάλιστρο 12,75%. Από 1976-1979 τεκμαρτό ημερομίσθιο δραχμ. 120 ασφάλιστρο 14,25%. Από 1980-1983 τεκμαρτό ημερομίσθιο δραχμ. 330 ασφάλιστρο 14,25%. 15Β.Β.α.159-160 Ίδρυμα Κοινωνικών Ασφαλίσεων 